Բանն այն է, որ սեփականազրկում և ֆինանսական հոսքերի վերաբաշխում Հայաստանում տեղի ունենում են, ընդ որում՝ կանոնավորապես։ Բայց ոչ հօգուտ պետբյուջեի և հանրային բարիքի։ Ամեն օր կարելի է լսել և կարդալ այն մասին, թե, օրինակ, Գագիկ Խաչատրյանից խլել են U-COM ընկերության կեսը, կամ թե ինչպես Գագիկ Ծառուկյանից վերցրել են ինչ-որ ձեռնարկության կեսը։ Թե ուր է ուղղվում սեփականազրկումից գոյացած բարիքը՝ հայտնի չէ, այդ մասին միայն կռահել կարելի է։